
(Procedura legislativă specială – consultare)
Parlamentul European,
–	având în vedere propunerea Comisiei prezentată Consiliului (COM(2025)0581),
–	având în vedere articolul 113 din Tratatul privind funcționarea Uniunii Europene, în temeiul căruia a fost consultat de Consiliu (C10‑0296/2025),
–	având în vedere articolul 84 din Regulamentul său de procedură,
–	având în vedere raportul Comisiei pentru afaceri economice și monetare (A10-0160/2026),
1.	aprobă propunerea Comisiei astfel cum a fost modificată;
2.	invită Comisia să își modifice propunerea în consecință, în conformitate cu articolul 293 alineatul (2) din Tratatul privind funcționarea Uniunii Europene;
3.	invită Consiliul să informeze Parlamentul în cazul în care intenționează să se îndepărteze de la textul aprobat de acesta;
4.	solicită Consiliului să îl consulte din nou în cazul în care intenționează să modifice în mod substanțial propunerea Comisiei;



5.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.



Amendamentul		1
Propunere de directivă
Considerentul 2 a (nou)
	

	Textul propus de Comisie
	Amendamentul

	
	(2a)	Noile categorii de accize prevăzute în Directiva Consiliului (UE) …/…1a+ ar trebui să fie adăugate la nivelurile orientative aferente achizițiilor făcute de persoane fizice pentru uz propriu.

	
	___________

	
	1a Directiva Consiliului (UE) …/… din ... privind structura și ratele accizelor aplicate tutunului și produselor asimilate tutunului (reformare) (JO L …, …, ELI: …).

	
	+ JO: A se insera în text numărul directivei din documentul 2025/0580(CNS) și în nota de subsol numărul, data, titlul și referința de publicare în JO ale directivei respective.



Amendamentul		2
Propunere de directivă
Considerentul 2 b (nou)
	

	Textul propus de Comisie
	Amendamentul

	
	(2b)	Modificările aduse nivelurilor orientative ar trebui să se bazeze pe principiul că produsele din noile categorii în temeiul Directivei (UE) .../... [JO: a se introduce numărul directivei cuprinse în documentul 2025/0580 (CNS)] servesc ca alternative pentru produsele care fac deja obiectul nivelurilor orientative în temeiul Directivei (UE) 2020/262 a Consiliului. Prin urmare, nivelurile orientative pentru respectivele noi categorii ar trebui să fie comparabile cu cele pentru produsele care fac deja obiectul nivelurilor orientative în temeiul Directivei (UE) 2020/262 a Consiliului.

